Artur Mas segueix ressentit amb la CUP | NacióDigital\nArtur Mas segueix ressentit amb la CUP\nL'expresident de la Generalitat es mostra crític amb l'independentisme impacient i amb la Candidatura d'Unitat Popular en un dinar de Sobirania i Justícia | "Tenim el perill que ens pesi més l'estètica de la gesticulació, l'estètica de tornar a votar cada tres mesos el que ja hem acordat", adverteix Mas\nper Pere Gendrau, Barcelona, 29 de març de 2016 a les 18:10 |\nArtur Mas, aquest migdia a Barcelona | ACN\nHi ha ferides que triguen de tancar-se, i altres que no es tanquen mai. En el cas de l'expresident, Artur Mas, encara no fa ni tres mesos que la CUP va forçar el seu pas al costat. Encara és recent, i cal veure com evoluciona. Però pel que ha transmès aquest dimarts, durant un dinar de Sobirania i Justícia, la nafra no fa massa bona cara. Encara cou.\nArtur Mas s'ha sotmès a infinitat de preguntes del centenar llarg de persones que eren presents al restaurant Pomarada, al passeig de Gràcia de Barcelona. I també a les que li ha dirigit el periodista i escriptor Francesc-Marc Álvaro. I encara que el dinar girava al voltant de la renovació dels partits polítics, el protagonista ha estat el procés sobiranista. "Alguns no aprecien les dificultats del que tenim entre mans", ha assenyalat Mas tot just començar. Advertència per a navegants (o excapitans del vaixell).\nUna de les premisses inicials de l'expresident ha estat, també, la de ser conscients dels temps. I és que, mentre construir l'autonomia va durar dècades, només fa tres anys, des del seu punt de vista, que s'intenta exercir el dret a l'autodeterminació. "Estem molt més entrenats per desenvolupar una autonomia que per construir un estat", afirmava Mas cada cop menys amant, pel que sembla, d'aquell concepte de "tenim pressa".\nL'actitud de Mas es podia entendre, inicialment, com una crítica a l'independentisme hiperventilat. Però a mida que ha continuat la seva intervenció, i amb les respostes al públic, s'ha anat confirmant que la seva principal diana era la Candidatura d'Unitat Popular. S'ha vist clar quan ha apostat per no embolicar-se amb "discursos a vegades estúpids" i amb crítiques "de vol gallinaci" i "d'envegetes" dins del país.\nEl perill estètic\nTot i no citar-la en cap moment, a qualsevol que hagi assistit al dinar li ha quedat ben subratllat que Artur Mas està ressentit amb la CUP. Fins a quin punt hi ha un component personal o és una crítica estrictament política, això ja és més difícil de dir. En tot cas, que no li ha agradat gens la moció que aquesta candidatura ha presentat al Parlament, per reafirmar la declaració del 9-N, és una evidència.\nSegons Artur Mas, un dels principals "perills" que té el sobiranisme és el de caure en "l'estètica de la gesticulació" o, el que és el mateix, en "l'estètia de tornar a votar cada tres mesos el que ja hem acordat". Més clar, l'aigua. Pocs minuts abans, l'expresident ja s'havia hagut de mossegar la llengua per no fer més gran l'abisme que comença a obrir-se entre alguns quadres convergents i la CUP. "Sempre parlem de si serem prou agosarats, però mai de si serem prou astuts o prou intel·ligents", sentenciava Mas com qui té un as a la màniga que ja no pot retenir malgrat no saber si és el millor moment de la partida.\nEixamplar, malgrat tot\nSi l'enuig amb la CUP és més personal o més polític costa de dirimir és perquè, malgrat les crítiques, Artur Mas també ha advertit que cal seguir eixamplant la majoria independentista per assolir l'estat propi. "Cadascú, dins del seu àmbit, ha de tenir com a nord o com a full de ruta eixamplar la base", ha assegurat Mas. I qui té un àmbit propi, molt propi, i l'expresident ho sap, és la candidatura de l'esquerra independentista.\nMas ha incidit en la necessitat d'eixamplar la majoria i aconseguir més del 50% de vots favorables a la independència davant d'un auditori que podríem definir com moderat i d'ordre, però rotund en l'eix nacional, ja que més d'un defensava la tesi de proclamar la independència amb el 48% si els nítidament partidaris del "no" representen el 39%. Però Mas té clar que l'estat propi passa pel reconeixement internacional, i això exigeix assolir la majoria absoluta. "Si no som capaços de demostrar que superem el 50%, no ens en sortirem, no ens ho donaran per bo", ha conclòs.\nLa CUP, a Junts pel Sí: «Sense desobediència no hi ha independència»\nPolítica, Sobirania i Justícia, CUP, Artur Mas\nPer Anònim el 30 de març de 2016 a les 12:33\nTrobo que te raó, però crec que va sent hora que pasi pagina.\nPer Anònim el 30 de març de 2016 a les 11:50\nNo, el que està és fins als co... d'aquests immadurs tocacollons. Com el 99% dels independentistes del país.\nEl vots d'nió Democràtica i de Catalunya sí Que es Pot no compten gota, perquè no volen comptar ni en el sí ni en el no.\nPer Blai, nacionalista català. el 30 de març de 2016 a les 10:56\nNo estan ni a favor del sí ni del no a la secessió de Catalunya. Ergo si no volen que se'ls comptabilitzi, és que en passen olímpicament. Són uns sostenidors tàcits, implícits, de l'statu quo; és a dir, de la unitat de l'Estat espanyol.\nNo li falten raons per estar-ne, de ressentit contra la CUP.\nPer Anònim el 30 de març de 2016 a les 10:48\nTé tot el dret,rés a dir\nPer Anònim el 30 de març de 2016 a les 10:33\nPerò aquí el que importa és l´independència de Catalunya i ha d´haver una ampla majoria,per quan votem dintre de 15 mesos.Que tenim diferències?Temps haurà quan siguem independents,ara el que cal és fer pinya entre tots i després manarà qui tingui més vots,com a qualsevol país democràtic\nPer Anònimus el 30 de març de 2016 a les 08:44\nPer a mi la CUP ha dividit els sobiranistes més que no ho puguès fer l'enemic. Però així som nos: ell ens uneix, ell ens separa.\nPer Anònim el 30 de març de 2016 a les 02:13\nEls votants de les CUP estàvem ressentits amb les polítiques retalladores de salaris i serveis i de les privatitzacions i corrupcions de CDC+UDC!!!!\ncrític amb l'independentisme impacient?\nPer Anònim el 30 de març de 2016 a les 00:35\nJo crec que hauríeu de dir "crític amb l'infantilisme impacient" que això és ni més ni menys el que dia sí dia també demostren alguns dirigents de la CUP (per sort no tots) incapaços de saber llegir el moment en què ens trobem per tal de poder arribar el màxim d'units possible al dia que haurem de donar el cop de porta a Espanya. Ningú sobra, tots fem falta; sinó no ens en sortirem i continuarem tres-cents anys més fins a desaparèixer definitivament de la història.\nPer Anònim el 30 de març de 2016 a les 00:18\nReculant... Com els crancs..... Cra... Cra... Cra....\nPer Anònim el 29 de març de 2016 a les 23:31\nRessentit, molest o emprenyat, tant se val però l'entenc perfectament. Ell va fer un pas al costat pel bé del procés però la Gabriel s'ha quedat per donar pel sac eternament després d'agafar-se la marxa del President com una victoria de les CUP. Aqui només hi ha una sol.lució i és passar aquets 16-18 mesos com es pugui i anar a unes noves eleccions. Espero que en aquest temps CDC hagi pogut posar ordre, que el President Mas es torni a presentar i potser tindrem sorpreses. L'únic problema és a veure com Junts pel Si i les CUP aconsegueixen mantenir viva la flama del independentisme després de les baralles internes, contradiccions i atacs de banyes que ens regalen cada dia.\nPer Anònim el 29 de març de 2016 a les 23:15\nRessentits els catalans ? Mira, tots tenim la nostra fama, merescuda o no i a Europa els espanyols la tenen de ganduls. Toros, siesta, pandereta.....i anar fent que son quatre dies.\nPer Anònim el 29 de març de 2016 a les 21:56\njaja estos catalanistas llevan en la sangre lo de ser unos resentidos.\nArtur Mas segueix?\nPer Ovella esgarriada el 29 de març de 2016 a les 20:14\nArtur Mas segueix? A qui segueix? CONTINUA! Apreneu-ne! No voleu pagar un corrector? Doncs sortireu a un recull de bestieses.\nPer Carolingi el 29 de març de 2016 a les 19:35\nEl President Mas no està resentit , el que està ell i tote la convergència sociològica es beligerant amb tot el que representa el mon de la CUP, i això no canviarà, els de la esquerra iluminada ja podeu pendre nota, som bastant mes que adversaris, Ull per ull companys, el lliri a la ma ja no existeix.\nSr Mas, l'aposta pel "bussines friendly" i el liberalisme li varen passar factura\nPer Anònim el 29 de març de 2016 a les 19:13\nPotser si s'haguessin fet unes polítiques diferents més allunyades del liberalisme i si s'hagués prescindit de personatges com Boi Ruiz, Felip Puig, les retallades, Eurovegas, etc etc no hauria tingut tants problemes amb la CUP.\nPer Annibal Lecter el 29 de març de 2016 a les 18:32\nC.U.P. = "Su seguro servidor" del reyno de castilla. I ja està tot dit.\nPer Miquel Soler el 29 de març de 2016 a les 18:30\nEl titular té guasa. "Artur Mas segueix ressentit amb la CUP". I qui no estaria cabrejat ara i sempre en el seu lloc?\nPer miquel Soler el 29 de març de 2016 a les 18:28\nDoncs que no s'hagués acollonit quan el 9N original i ja tindriem fet el referèndum d'autodeterminació! Ningú sap realment quanta gent està a favor de la independència. Podem suposar que un 48% està a favor i un 39% en contra, però falta saber el que opinen els votants de CSQP i d'UDC. Que no perdin el temps plorant i que facin un referèndum d'autodeterminació ben fet, on puguin votar els catalans residents a l'estranger i els que estan empadronats en altres Comunitats Autònomes. Segur que passem del 50%, si no ho hem demostrat és perquè no s'espabilen a fer-ho!\nPer Anònim el 29 de març de 2016 a les 18:27\nUsted estuvo dos meses arrastrandose a los pies de la CUP para que JXSI pudiera gobernar ,se arrastro tanto que tuvo que entregarles su cabeza con bandeja de plata,la CUP lo unico que hace es exigir lo que ustedes aceptaron,SR MAS usted puso a Catalunya al pie de los caballos y ahora usted culpa a los caballos(LA CUP)


David i Jonatan: «Units per una gran amistat»\nImita la seva fe: homes i dones de la Bíblia\nLLEGEIX-HO EN afrikaans albanès alemany amhàric anglès armeni baule birmà bislama bulu búlgar català cebuano chewa (Malawi) chitonga coreà crioll de les seychelles croat danès efik eslovac eslovè espanyol estonià ewe feroès fijià finès fon francès ga gal·lès georgià grec hebreu hiligainon hongarès iban ilocano indonesi ioruba isoco italià japonès kikamba kikuiu kinyaruanda kirguís lingala lituà llengua de signes americana macedoni maia malai malaiàlam malgaix mambwe-lungu moré ndebele (Zimbàbue) neerlandès nepalès noruec nzema oromo osset pangasi panjabi persa pidgin de les illes Salomó polonès portuguès rarotongà romanès romaní (Macedònia) romaní (Macedònia, alfabet ciríl·lic) rus sango serbi serbi (alfabet llatí) setswana shona singalès suahili suec sundanès tagal tai telugu tigrinya tojolabal tsonga turc txec tàtar ucraïnès urdú uzbek vietnamita xinès cantonès (tradicional) xinès mandarí (simplificat) xinès mandarí (tradicional) àrab àzeri\nIMITA LA SEVA FE | JONATAN\n«Units per una gran amistat»\nLa batalla ha acabat, i la vall d’Elà ara està en silenci. La brisa del capvespre fa cruixir les tendes del campament militar. Mentrestant, Saül està reunit amb alguns dels seus homes, entre ells el seu fill Jonatan. Estan escoltant un jove pastor, David, que parla amb molt d’entusiasme. Saül li para molta atenció, no vol perdre’s res del que està explicant. Però, com se sent Jonatan? Tot i que ha aconseguit moltes victòries durant tota la seva trajectòria a l’exèrcit de Jehovà, en aquest cas la victòria no és seva, sinó d’aquest jove pastor. David ha matat el gegant Goliat! I la gent l’està lloant pel seu èxit. Sentirà enveja Jonatan?\nÉs possible que la reacció de Jonatan et sorprengui. Tan bon punt David va acabar de parlar, Jonatan i David van començar una gran amistat. La Bíblia diu que Jonatan «se’l va estimar com a si mateix». Jonatan, que era un arquer de renom, va regalar a David el seu equip de combat. Fins i tot, li va donar el seu arc. Quin gran regal! A més, Jonatan i David van fer un pacte solemne que els uniria com a amics per sempre. A partir d’aquell moment es donarien suport l’un a l’altre (1 Samuel 18:1-5, La Bíblia, Monjos de Montserrat [MM]).\nDes d’aleshores va començar una de les amistats més boniques que es descriuen a la Bíblia. Els servents de Déu valorem molt l’amistat. Si triem bé les nostres amistats, i alhora som amics comprensius i lleials, podrem enfortir la nostra fe en aquests temps tan difícils (Proverbis 27:17). Per tant, anem a veure què podem aprendre de l’amistat de Jonatan.\nLa base de l’amistat\nCom es va forjar tan ràpidament aquesta amistat? La resposta té molt a veure amb la base que van posar. Pensa en alguns detalls. Jonatan no ho estava passant gaire bé. En els darrers anys, el seu pare, el rei Saül, havia canviat molt i anava de mal en pitjor. Abans era un home de fe i humil, però ara s’havia convertit en un rei arrogant i desobedient (1 Samuel 15:17-19, 26).\nDe ben segur que aquest canvi d’actitud de Saül va trasbalsar profundament Jonatan perquè estava molt unit al seu pare (1 Samuel 20:2). És possible que Jonatan pensés en les males conseqüències que això portaria a la nació escollida per Jehovà. Faria la desobediència del rei que els seus súbdits anessin per mal camí? Provocaria això que perdessin l’aprovació de Jehovà? Sens dubte, eren temps molt complicats per a un home de fe com Jonatan.\nAquest context ens ajuda a veure per què Jonatan va voler ser amic de David. Jonatan admirava la gran fe que tenia David. Recorda que, a diferència dels soldats de Saül, David no es va sentir intimidat pel gegant Goliat. Sabia que si anava a la batalla portant el nom de Jehovà, seria més poderós que Goliat amb totes les seves armes (1 Samuel 17:45-47).\nAnys abans, Jonatan havia raonat el mateix. Estava segur que el seu escuder i ell podien atacar tot un grup de soldats armats i vèncer. Per què? Jonatan va dir: «Per a Jahveh no hi ha cap impediment» (1 Samuel 14:6, La Santa Bíblia, Trinitarian Bible Society [TBS]). Així que Jonatan i David tenien molt en comú: una fe forta i un amor profund per Jehovà. Aquesta era la millor base que es podia posar a la seva amistat. Tot i que Jonatan era un príncep poderós de quasi 50 anys, i David era un pastor humil que probablement encara no havia fet els 20, aquestes diferències no importaven gens. *\nEl pacte que van fer va protegir la seva amistat. Per què? Pensa que David sabia el que Jehovà li tenia preparat: seria el següent rei d’Israel! Li va amagar aquesta informació a Jonatan? Ni de bon tros! Una amistat com la seva creixia perquè tenien una bona comunicació, no hi havia secrets ni mentides. Com li deu haver afectat saber que David seria el rei? I si Jonatan tenia l’esperança de ser rei algun dia per corregir els errors del seu pare? La Bíblia no diu que Jonatan tingués cap lluita interna, sinó que parla del que realment importa: de la seva fe i lleialtat. Tenia clar que l’esperit de Jehovà estava amb David (1 Samuel 16:1, 11-13). Així que Jonatan va complir la seva promesa i va continuar veient David, no com el seu rival, sinó com el seu amic. Jonatan volia que es complís la voluntat de Déu.\nJonatan i David tenien en comú una fe forta en Jehovà i un amor profund per ell\nLa seva amistat va resultar ser tota una benedicció. Què aprenem de la fe de Jonatan? Que tots els servents de Déu hem de valorar l’amistat. No cal que els nostres amics tinguin la nostra mateixa edat o antecedents. El que més ens beneficia és que tinguin una fe sincera. Jonatan i David es van animar i enfortir l’un a l’altre moltes vegades. I tots dos ho necessitaven, perquè la seva amistat estava a punt d’afrontar proves encara més dures.\nUn conflicte de lleialtats\nAl començament, Saül s’estimava David, i el va posar a càrrec del seu exèrcit. Però poc temps després, Saül es va deixar vèncer per un enemic que no havia aconseguit dominar a Jonatan: l’enveja. David va guanyar batalla rere batalla contra els filisteus, i la gent el va començar a lloar i admirar. Fins i tot algunes dones d’Israel van cantar: «Saül va matar els seus milers, i David les seves desenes de milers». A Saül no li va fer cap gràcia aquesta cançó. La Bíblia diu: «Saül mirà amb mal ull David des d’aquell dia en endavant» (1 Samuel 18:7, 9, TBS). Tenia por que David li intentés treure la corona, però no tenia cap raó per pensar així. Tot i que David sabia que seria el següent rei d’Israel, mai se li va passar pel cap usurpar el tro a Saül mentre fos el rei ungit per Jehovà.\nSaül va intentar que David morís en alguna de les batalles, però no ho va aconseguir. David va continuar sumant victòries, i el poble l’estimava i el respectava cada cop més. Així que el següent pas de Saül va ser intentar que els membres de la seva casa, els seus servents i el seu fill gran, s’aliessin amb ell en un complot per matar David. Imagina’t quin disgust va sentir Jonatan al veure el seu pare actuar d’aquesta manera! (1 Samuel 18:25-30; 19:1.) Jonatan era lleial com a fill, però també ho era com a amic. Així que es trobava en un conflicte de lleialtats. A qui seria lleial?\nJonatan va dir: «Que el rei no pequi contra el seu servent, contra David, perquè ell no ha pecat contra tu, ja que les seves obres han estat molt bones envers tu: fins i tot va exposar la seva vida, i va matar el filisteu, i Jahveh va fer una gran salvació per a tot Israel; tu ho vas veure, i te’n vas alegrar. ¿Per què, doncs, vols pecar contra la sang innocent, matant David per res?». Per un segon, Saül va recuperar el seny i va escoltar el seu fill. Fins i tot va jurar que no faria mal a David. Però la seva paraula no tenia cap valor. Al veure que David aconseguia més victòries, Saül va sentir tanta ràbia i enveja, que li va llançar una javelina (1 Samuel 19:4-6, 9, 10, TBS). Però David va escapar i va fugir de la cort de Saül.\nT’has trobat mai en un conflicte de lleialtats? Pot causar molts mals de cap. En aquests casos, alguns poden aconsellar-te que per damunt de tot està la lleialtat a la teva família. Però Jonatan sabia que aquest no era el punt de vista correcte. Com podria posar-se de part del seu pare, si David era un servent de Jehovà obedient i lleial? Així que Jonatan va deixar que la seva lleialtat a Jehovà guiés les seves accions. Per aquesta raó va defensar públicament a David. Però encara que la seva lleialtat a Déu estava en primer lloc, va demostrar que també era lleial al seu pare a l’aconsellar-lo amb franquesa en lloc de dir-li el que volia escoltar. Cadascú de nosaltres farem bé d’imitar la lleialtat de Jonatan.\nEl preu de la lleialtat\nJonatan va intentar un altre cop que el seu pare fes les paus amb David, però aquesta vegada Saül ni tan sols el va escoltar. David va anar a trobar-se amb Jonatan d’amagat perquè temia per la seva vida. Li va dir al seu amic: «Només hi ha un pas entre jo i la mort». Jonatan va acceptar esbrinar les intencions del seu pare per fer-li saber a David. Com que David estaria amagat, Jonatan l’informaria utilitzant el seu arc i fletxes. Jonatan només li va demanar que fes aquesta promesa: «Mai no retiraràs la teva misericòrdia de la meva casa, tampoc quan Jahveh elimini un a un els enemics de David de la faç de la terra». David va prometre que sempre protegiria tota la casa de Jonatan (1 Samuel 20:3, 13-27, TBS).\nJonatan va intentar parlar bé de David a Saül, però el rei es va enrabiar molt. Va cridar a Jonatan: «Fill de la rebel perversa!», i li va recriminar que la seva lleialtat a David era una vergonya per a la família. A continuació, va intentar persuadir Jonatan procurant despertar la seva ambició, dient: «Tots els dies que el fill de Jessè visqui sobre la terra no seràs afermat tu ni el teu regne». Jonatan no va perdre els estreps, i va implorar: «Per què ha de morir? Què ha fet?». Saül va esclatar i li va llançar una javelina al seu fill! Tot i que ja era gran, encara era un guerrer molt hàbil, però aquest cop va fallar. Jonatan, profundament dolgut i humiliat, va marxar molt enfadat (1 Samuel 20:24-34, TBS).\nJonatan no va caure en la trampa de l’egoisme\nAl matí següent, Jonatan va sortir al camp, a prop d’on David estava amagat. Llavors va disparar una fletxa, tal com havien acordat, per fer-li saber a David que Saül encara el volia matar. Jonatan volia quedar-se a soles amb David, així que va manar al seu servent que tornés a la ciutat. Per fi tenien un moment per parlar! Van plorar junts i Jonatan, ple de tristesa, va acomiadar-se del seu gran amic, que començava una nova vida com a fugitiu (1 Samuel 20:35-42).\nJonatan va ser lleial i no es va deixar endur per l’egoisme. Satanàs odia les persones fidels, i li hagués encantat veure Jonatan seguint les passes del seu pare, posant en primer lloc les seves ambicions de glòria i poder. Recorda que a Satanàs li agrada alimentar la tendència egoista de les persones. Li va sortir bé amb els nostres primers pares, Adam i Eva (Gènesi 3:1-6). Però el seu pla no va funcionar amb Jonatan. Quina frustració per Satanàs! I tu? Venceràs els atacs de Satanàs? Vivim en un món ple d’egoisme (2 Timoteu 3:1-5). Imitaràs la lleialtat i abnegació de Jonatan?\nJonatan va ser un amic lleial i va enviar un senyal a David per protegir-lo del perill\n«Molt plaent eres per a mi»\nAmb el temps, l’odi que Saül sentia per David es va convertir en una obsessió. Saül s’estava tornant boig, estava reunint i dirigint el seu exèrcit només per buscar un home innocent per tot el país i matar-lo. Jonatan no podia fer res (1 Samuel 24:1, 2, 12-15; 26:20). Va participar Jonatan en aquesta campanya? És interessant que la Bíblia no diu que participés en aquesta persecució sense sentit. Això era impossible perquè Jonatan era lleial a Jehovà, a David, i al pacte que havia fet amb el seu amic.\nEls sentiments que tenia pel seu amic mai van canviar. Amb el temps, va trobar la manera de tornar a veure David. Va ser a Hóreix, que significa «Lloc boscós». Hóreix estava en una zona muntanyosa i silvestre, a pocs kilòmetres al sud-est d’Hebron. Per què va córrer Jonatan el risc d’anar a veure aquest fugitiu? La Bíblia diu que va ser amb l’objectiu de «donar-li confiança en Déu» (1 Samuel 23:16, MM). Com ho va fer?\nJonatan va dir al seu jove amic amb molta convicció: «No tinguis por, perquè la mà de Saül el meu pare, no et trobarà». Per què estava tan segur? Perquè Jonatan tenia molta fe en el propòsit de Jehovà, sabia que es compliria. Va afegir: «Tu regnaràs sobre Israel». Jehovà havia fet aquesta promesa anys enrere a través del profeta Samuel, i ara Jonatan li recordava a David que sempre es podia confiar en la paraula de Jehovà. I què seria de Jonatan? «Jo seré el teu segon». Quina humilitat tan impressionant! Per a ell seria tot un plaer posar-se sota les ordres de David i ser la seva mà dreta, tot i que David era 30 anys més petit que ell. Jonatan va concloure: «Això també ho sap Saül, el meu pare» (1 Samuel 23:17, 18, TBS). En el fons, Saül sabia que era inevitable perdre la batalla contra l’home que Jehovà havia escollit com el proper rei d’Israel.\nJonatan va animar David quan més ho necessitava\nDurant els següents anys, de ben segur que David sovint va recordar aquesta trobada amb molt de carinyo. Va ser l’últim cop que van estar junts. Malauradament, el desig de Jonatan de ser la mà dreta de David mai es va fer realitat.\nJonatan va lluitar al costat del seu pare contra els filisteus, enemics declarats d’Israel. I ho va fer amb una bona consciència, perquè no va permetre que els errors del seu pare interferissin en el seu servei a Jehovà. Va lluitar amb valor i lleialtat, com sempre ho havia fet. Tot i així, Israel va perdre aquesta batalla. Saül s’havia apartat de Jehovà fins el punt de practicar espiritisme, un pecat molt greu segons la Llei de Déu. Per tant, ja no tenia la benedicció de Jehovà. Com a resultat, tres fills de Saül van morir, entre ells Jonatan. Saül va resultar ferit, i es va suïcidar (1 Samuel 28:6-14; 31:2-6).\nJonatan va dir: «Tu regnaràs sobre Israel i jo seré el teu segon» (1 Samuel 23:17, TBS)\nDavid va quedar devastat amb la notícia. Tenia un cor tan gran que fins i tot va plorar per Saül, que li havia causat tant de patiment! David va escriure una cançó de dol per Saül i Jonatan. Potser la part de la lletra més emotiva és la que dedica al seu estimat conseller i amic: «Estic afligit per tu, germà meu Jonatan, molt plaent eres per a mi; meravellós era el teu amor per mi, més que l’amor de les dones» (2 Samuel 1:26, TBS).\nDavid mai va oblidar el pacte que havia fet amb Jonatan. Per això, anys després, va cercar el fill discapacitat de Jonatan, Mefibòset, i el va cuidar (2 Samuel 9:1-13). Estava clar que David havia après molt de la lleialtat i integritat de Jonatan, que sempre va ser lleial a David sense importar el preu que hagués de pagar. I tu? Aprendràs també del seu exemple? Buscaràs amics com Jonatan? Seràs tu un amic com ell? Ho aconseguiràs si ajudes els teus amics a enfortir la seva fe en Jehovà, si poses en primer lloc la lleialtat a Jehovà i si et mantens lleial en lloc de satisfer els teus propis desitjos. D’aquesta manera demostraràs una fe com la de Jonatan.\nEs tractava d’una relació homosexual?\nAlguns investigadors han arribat a la conclusió que Jonatan i David mantenien una relació homosexual. És això el que dona a entendre la Bíblia? Examinem els següents punts:\nEls textos bíblics que s’utilitzen per defensar aquesta idea no parlen d’una relació homosexual. Sovint es fa referència a les paraules que David li va dedicar a Jonatan: «Meravellós era el teu amor per mi, més que l’amor de les dones» (2 Samuel 1:26, TBS). Alguns també mencionen els versicles que diuen que David i Jonatan es van besar (1 Samuel 20:41). Però en temps bíblics i en la cultura de l’antic Orient Mitjà, era molt comú que entre els homes hi hagués expressions i mostres d’afecte, i aquestes no tenien cap connotació sexual (1 Samuel 10:1; 2 Samuel 19:39).\nEls dos es van casar amb dones i van tenir fills. David va tenir moltes dones i fills (2 Samuel 5:13-16). La Bíblia no menciona el nom de la dona de Jonatan, però sí diu que va tenir un fill anomenat Mefibòset, o Meribaal (2 Samuel 4:4; 1 Cròniques 8:34).\nEls dos eren lleials a la Llei de Déu. Jonatan i David tenien en comú la seva fe i amor per Jehovà. De fet, van fer el seu pacte jurant «en el Nom de Jahveh» (1 Samuel 20:41, 42, TBS). Per tant, el més important per a ells era obeir Jehovà. Sabien que la Llei de Déu condemnava amb tota claredat qualsevol forma d’immoralitat sexual, el que incloïa la pràctica de l’homosexualitat (Levític 18:22; 20:13). Així que afirmar que David i Jonatan tenien una relació homosexual implica negar el fonament de la seva amistat: l’amor a Jehovà.\nNo hi ha res a la Bíblia que doni a entendre que Jonatan i David tinguessin inclinacions homosexuals, ni que la seva amistat tingués cap caire homosexual. Qui afirma això, afegeix en el relat matisos que en realitat no hi són.\n^ § 10 El primer cop que es menciona a Jonatan a la Bíblia és al començament del regnat de Saül, on Jonatan era un comandant militar que deuria tenir al menys 20 anys (Nombres 1:3; 1 Samuel 13:2). Saül va governar 40 anys. Per tant, quan Saül va morir, Jonatan tenia uns 60 anys i David en tenia 30 (1 Samuel 31:2; 2 Samuel 5:4). Llavors Jonatan tenia uns 30 anys més que David.\nSEGUEIX ELS CONSELLS DE LA BÍBLIA\nFes amics on menys t’ho esperes\nVoler tenir amics és molt normal. Quins principis bíblics et poden ajudar a triar bé els teus amics?\nJonatan: Res impedeix Jehovà de donar la victòria


Compromís demana un finançament just per cobrir les necessitats de l'Hospital Provincial\nCompromís demana un finançament just per cobrir les necessitats de l’Hospital Provincial\nGarcia: "Haver de recórrer a un préstec del FLA per pagar factures corrobora la pertinència de les reivindicacions de Compromís a Madrid".\nCompromís ha votat a favor de l’adhesió al Fons de Liquiditat Autonòmica (FLA) per assolir el pagament de 14 milions d’euros en factures de l’Hospital Provincial en el Consell de Govern de l’ens sanitari celebrat aquest matí. El seu representant a la mesa, Ignasi Garcia, ha destacat que “la decisió presa pel Consell de Govern del Provincial constata que la reivindicació de Compromís per un finançament estatal just és del tot pertinent”. “Els diners que ara ens apleguen en forma de préstec aniran directament a cobrir les necessitats del nostre sistema sanitari i per això hem votat a favor”. Igualment, Garcia ha fet constar que “aquesta crisi ha posat en relleu que els i les nostres professionals sanitàries i tot el personal dels hospitals han hagut de treballar en condicions molt millorables i això només es pot solucionar amb els recursos que li pertoquen a la població valenciana”.\nEn aquesta mateixa línia, el representant de la coalició valencianista ha afegit que “sembla que tots els representants polítics del País Valencià estan d’acord a demanar un tracte just mentre es troben a la vora de la Mediterrània, però se’ls oblida la reivindicació quan apleguen a Atocha”. “Només Joan Baldoví, de Compromís, se’n recorda de negociar al Congreso millores per als serveis públics valencians”.\nPrecisament, va ser Baldoví qui va exposar la setmana passada que el repartiment del fons creat pel Govern perquè les autonomies facen front a la crisi del coronavirus perpetuava l’infrafinançament que patixen els valencians i valencianes per part del govern espanyol. En aquest sentit, va sol·licitar un canvi en els criteris de repartiment dels fons per a augmentar el pes del criteri poblacional i, alhora, establir mecanismes de compensació per fer que les comunitats pitjor finançades, entre les quals es troba el País Valencià, pogueren disposar de les mateixes ferramentes que els altres territoris per a lluitar contra la pandèmia i els seus efectes socials i econòmics.


Saló dels Penjats - Galeria dels Monstrus: I amb el Periódico arriben les ampolles de cava!\nPublicat per saló dels penjats a 9:43\nNo es sap mai, però tampoc crec que la cosa sigui tan favorable...no dieu què farà el PP ni Ciutadans...\nllàstima, seria bo saber què diuen les enquestes!\n19 de maig de 2007, a les 13:31\nperquè el PSC tregui aquests resultats necessita treure un gairebé un 40 % dels vots i això és pràcticament impossible. No hi ha un % tan gran a repartir.\nSi considerem a les últimes autonòmiques (salvant distàncies) crec que els % seran els següents:\nCiutadans: 3,6 %\nAltres minoritaris: 3%\nICV: 9 %\nA veure això ha estat fet a ull però crec que és millor repartir tants per cent començant pels petits i ja veureu com els números de les enquestes no surten als socialistes. Sincerament, algú es creu que entre PSC i CiU es repartiran el 65% dels vots?\n19 de maig de 2007, a les 17:23\nTitular del PSCriódico:\n"PSC venç a Tarragona, l'últim bastió convergent"\nAh, però ja han sigut les eleccions?\n19 de maig de 2007, a les 17:29\nPel Periódico (PSCriódico), les eleccions ja han sigut.\nEl candidat de CiU, Joan Aregio, faria bé en conservar aquesta portada. Perquè podria ser molt bé que es repetís aquesta imatge:\nLa imatge “http://www.seanet.com/~jimxc/Politics/dewey_defeats_truman1.jpg”\nEl 1948, el molt republicà Chicago Tribune va donar per feta la victòria del candidat republicà Dewey abans d'hora. I el reelegit president democràta Harry Truman va donar aquesta imatge per a la història.\nGuarda't la portada d'avui del Periódico, Joan. Et podria fer falta!\n19 de maig de 2007, a les 17:40\nNo sé com es poden posar imatges en un blog. La imatge a que faig referència la podeu trobar aquí:\n19 de maig de 2007, a les 17:49\nBé, no hi ha manera. Si busqueu al Google Images per "Dewey defeats Truman", la veureu...\nO sigui, el que dèiem: Volen fer de Tarragona una segona Reus. Suposo que per a perdre empenta i dinamisme, aquest cop en favor de... Barcelona?\n19 de maig de 2007, a les 17:53\nAvui parlem de Tarragona... i n'hi ha per sucar-hi pa!\n19 de maig de 2007, a les 18:15\nHi ha vàries coses a dir:\n-- El programa d'activitats dels centres socials de Reus és molt complet. El dels de Tarragona és encara de barriada pobra.\n-- Reus ha inaugurat una biblioteca municipal, cosa que Tarragona no ha fet, tot i que per llei L'Ajuntament està obligat a fer.\n-- Reus té aprovat, i pressupostat, un pla de desplegament bibliotecari. A Tarragona ni se sap què és això.\n-- Mas carandell és un centre de formació de referència a tot el Camp. Tarragona , ni "flores"\n-- Aregio ha mentit. Cobra més de 6000 euros al més. Per què no vol que se sàpiga , li fa vergonya ?\n19 de maig de 2007, a les 21:14\nJa que recomanes un determinat blog, et transmeto la meva protesta perquè no admet comentaris.\n19 de maig de 2007, a les 21:16\nSi fos per El Periodico ja no es celebrarien eleccions en lloc agafen les seves enquestes i a dormir a la palla\n20 de maig de 2007, a les 11:08\nDoncs torna a visitar\nque avui en treu una de molt bona\n20 de maig de 2007, a les 16:53


Cap de setmana cultural a Benassal | DiaDia\nHome Maestrat Benassal Cap de setmana cultural a Benassal\nCap de setmana cultural a Benassal\nBenassal viurà aquest cap de setmana dues jornades plenes d’activitat. El dissabte a les 9.30h donarà començament una ruta pel paisatge de la pedra en sec amb una durada aproximada de 2 hores. Encara que la ruta és de dificultat baixa, es recomana portar calçat esportiu. L’eixida serà de l’ermita de Sant Libori a la Font d’en Segures. L’activitat està organitzada pel Gremi Turístic i Cultural de Benassal.\nAixí mateix, a la vesprada, a les 19h, a la Mola es durà a terme la presentació del llibre “Arquitectura Rural en Piedra Seca en la Mola de Vila” d’Alfredo González Prats. Activitat organitzada per l’Ajuntament.\nEl diumenge l’activitat continuarà des de les 11h amb l’actuació infantil Jugacarrer a càrrec de Trencaperols a la Font d’en Segures, organitzada pel Gremi Turístic i Cultural. A les 13h a la Mola se celebrarà el 15 aniversari de la revista Aigua Clara organitzat per la pròpia redacció d’Aigua Clara. Ja a la vesprada, a les 19h, també a la Mola, es projectarà el vídeo sobre la Fira d’Oficis 2018 i el procés de la Sega organitzat pel grup de coordinació de la Fira.


Avui és Sant Jordi |\nBy dingolasineu / Abril 23, 2016 / Cultura / Deixa un comentari\nSant Jordi, especialment en el Principat, es celebra el 23 d’abril, quan en altres comunitats és el Dia del Llibre. En el Principal el sant és símbol de la cultura i l’amor, i la festivitat és una jornada que reivindica la cultura catalana i que alguns diuen que és com una segona diada de Catalunya (igual que a Mallorca, la festivitat de Sant Antoni –17 de gener– també és molt sentida, tot i que la diada és el 31 de desembre –diguin el que diguin els successius governs autonòmics–). A Catalunya la festa és considerada el dia dels enamorats, i per això des del segle XV és costum regalar una rosa vermella «com la sang» a l’estimada. A la dècada de 1930 s’hi afegí el costum de regalar un llibre a l’al·lot, amb motiu del dia del llibre.\nA Sineu el consistori va organitzar la majoria d’actes ahir 22. Contes, paradetes en el claustre (dels estancs-papereries, de l’OCB, de la biblioteca…), presentació del llibre ’20 rutes en família’ de Joan Carles Palos, i copa de vi al so del violinista Emmanuel Carlucci (en col·laboració amb l’OCB/Díngola) varen ser els actes centrals de Sant Jordi a Sineu, tot i que també l’IES Sineu i el CEIP Rodamilans també organitzaren activitats diverses.


Assumpta Montellà: La dona treballadora a les Colònies Tèxtils\nLa dona treballadora a les Colònies Tèxtils\nPer explicar com van anar la primera sessió de visites guiades a les Colònies Tèxtils dins el Consorci del Parc Fluvial del Llobregat, sota el títol de " Les dones a les Colònies", he triat il.lustrar-la amb el vídeo del meu bon amic David Espunya, que amb la seva meravellosa veu ens narra el poema de Miquel Martí Pol "Elionor", la nena de les trenes que als 14 anys ja treballava a la fàbrica.\nÉs necessari treballar aquest tema des de la perspectiva femenina, si tenim en compte que el 80% dels obrers de les colònies tèxtils, a partir de 1890 era personal femení.\nAnaven més ràpides amb la nova maquinària que requeria més traça que força, tenien més finesa per tractar les peces, el dits més petits per nuar els fils, i cobraven la meitat del salari...perquè eren dones.\nHi ha molt a dir, molt per explicar i molt per conèixer encara.\nAnirem fent visites amb molt de gust, sobretot després de constatar que la del diumenge passat, malgrat el fred i Carnaval, va venir prou gent interessada en aquest tema.\nVarem començar explicant el que era una colònia, perquè van ser tan importants dins la Revolució Industrial a casa nostra, i sobretot, perquè el paper de les dones va ser tant decisiu en el desenvolupament d'aquest model de producció, i alhora tan silenciat.\nVa seguir un debat entre els assistents, interessantíssim. I després, tot visitant la Torre de l'Amo de la colònia Viladomiu Nou coneguérem com vivien, que feien, de que parlaven els burgesos, l'amo...tafanejant dins les habitacions recreades en l'estil de l'època, tal si haguéssim entrat en el túnel del temps.\nLa segona parada era la colònia Pons, la més senyorial, passejant pels jardins d'aquella immensa torre per veure en perspectiva l'església de la colònia, anomenada també la Catedral de les colònies per les seves dimensions i aparatositat, que contrastava tot plegat amb aquells carrers de pisets dels obreres, com cel.les penitenciàries, tots arrenglerats, tots iguals.\nPerò el millor de la matinal va ser el dinar i la sobretaula amb alguns dels assistents a la visita guiada. No estava previst dinar plegats, però ens vam animar, i a tocar de la colònia Pons vam fer parada i fonda, mai més ben dit.\nVa anar tan be, que volem repetir.\nQue tal el 31 de març?\nSi us voleu apuntar, podeu trucar al telèfon del Consorci Parc Fluvial del Llobregat 93 838 06 59


Avís legal – Promoviatges\nLa present informació, normes i condicions (conjunt denominat com a Avís Legal) tenen per objecte regular, en el que sigui aplicable, l’ús del/dels lloc/s web que Promoinversora del Vallès, S.L., posa a la disposició del públic per a així complir amb les obligacions legals sobre aquest tema.\nMOLT IMPORTANT Alguns serveis oferts en el/els lloc/s de Promoinversora del Vallès, S.L., accessibles per als usuaris d’Internet, poden estar sotmesos a condicions particulars i instruccions que, si escau, substitueixen, completen i/o modifiquen el present Avís Legal i que hauran de ser acceptades per l’Usuari abans d’iniciar-se la prestació del servei corresponent. Això és aplicable, particularment, en els casos en què s’efectuïn reserves o contractin serveis o productes, i en aquest cas haurà d’aplicar-se el contingut de les condicions generals de contractació de viatges (identificades com a CONDICIONS GENERALS DE CONTRACTACIÓ en les pàgines corresponents).\nL’activitat de Promoinversora del Vallès, S.L. és la de, agència de viatges, sent l’objecte del nostre/s lloc/s web el d’oferir els nostres serveis a través d’internet per a rebre informació i oferta de viatges, atenció al client, venda, etc.\nPromoinversora del Vallès, S.L. es reserva el dret de modificar en qualsevol moment les presents condicions d’ús, així com qualssevol altres condicions particulars.\nPromoinversora del Vallès, S.L. fa tots els esforços necessaris dins dels seus mitjans per a oferir la informació continguda en els seus llocs web de manera veraç i sense errors tipogràfics. En el cas que en algun moment es produís algun error d’aquest tipus, aliè en tot moment a la voluntat de NOMBREEMPRESA], es procediria a la seva correcció immediatament després del seu coneixement, no podent acceptar cap mena de responsabilitat derivada dels perjudicis que poguessin derivar-se dels errors o omissions de la informació continguda en els llocs.\nEn compliment amb l’art. 10 de la Llei 34/2002, d’11 de juliol, de serveis de la societat de la informació i del comerç electrònic, l’informem que Promoinversora del Vallès, S.L., Arimón, 60-64, 08202, Sabadell, Barcelona amb NIF B-62016720, està inscrita en el Registre Mercantil de Barcelona, en el tom 31858, foli 4, fulla 198784, inscripció 1ª.\nEl titular d’aquest lloc web és Promoinversora del Vallès, S.L., registrat en la Generalitat de Catalunya amb el codi GC918\nPer correu electrònic a través de l’adreça rgpd@promoviatges.cat\nPer telèfon al número d’atenció al client +34 937484330.\nL’accés i/o ús del/dels lloc/s de Promoinversora del Vallès, S.L. per part d’una persona atribueix la condició d’USUARI a aquesta persona. L’USUARI accepta, per a l’ús i accés del/dels diferents llocs/s de Promoinversora del Vallès, S.L., les Condicions Generals d’Ús del/dels lloc/s Promoinversora del Vallès, S.L. presentades a continuació.\nL’Usuari del/dels lloc/s Promoinversora del Vallès, S.L. ha de llegir atentament el present Avís Legal en cadascuna de les ocasions en què es proposi usar-los, ja que aquests i les condicions d’ús recollides en el present Avís Legal poden haver sofert modificacions.\nCONDICIONS D’ÚS DEL/DELS LLOC/S DE Promoinversora del Vallès, S.L.\nEl/Els lloc/s de Promoinversora del Vallès, S.L. ofereixen accés a diversos continguts (serveis, informacions, dades, etc.). L’USUARI assumeix la responsabilitat de l’ús per la seva part del/dels lloc/s Promoinversora del Vallès, S.L. Per això és responsabilitat, compromís i obligació de l’usuari fer un ús adequat dels continguts i serveis que Promoinversora del Vallès, S.L. ofereix a través del/dels lloc/s de Promoinversora del Vallès, S.L.. Especialment l’USUARI es compromet a no emprar-los en accions que puguin:\nIntentar accedir o, si escau, utilitzar els comptes d’altres usuaris i modificar o manipular les seves dades.\nEl/Els lloc/s de Promoinversora del Vallès, S.L. no tenen continguts ofensius o inadequats per a menors d’edat. No obstant això, no es permet l’ús a menors de 14 anys, sent recomanable que, si escau, l’ús es faci tutelat per algun responsable legal o major d’edat. En cap cas els menors de 14 anys han de subministrar a Promoinversora del Vallès, S.L. dades de caràcter personal, propis o de familiars.\nRESPONSABILITATS DE L’USUARI I DE Promoinversora del Vallès, S.L.\nL’USUARI és l’únic responsable de les infraccions en les quals pugui incórrer o dels perjudicis que pugui causar per la utilització inadequada del/dels lloc/s Promoinversora del Vallès, S.L., quedant Promoinversora del Vallès, S.L. exonerada de qualsevol classe de responsabilitat que es pogués derivar per les accions de l’USUARI.\nPer a accedir a determinats serveis es precisa la condició d’USUARI REGISTRAT. És responsabilitat de l’USUARI la custòdia de la contrasenya usada per a evitar la usurpació de la seva identitat en els llocs Promoinversora del Vallès, S.L. als quals tingués accés per la seva condició d’usuari registrat.\nAixí mateix l’usuari declara que tota la informació de caràcter personal subministrada per ell per a l’accés al/els lloc/s de Promoinversora del Vallès, S.L. i durant de la utilització d’aquest, és veritable, completa i precisa i es compromet a mantenir-la actualitzada en els successius usos que pugui fer dels serveis oferts.\nL’enviament i la remissió de dades que es realitzi per l’usuari a través del lloc web de Promoinversora del Vallès, S.L. o la informació que aquesta remeti, es troba protegida per les més modernes tècniques de seguretat electrònica en la xarxa. Així mateix, les dades subministrades i emmagatzemades en les nostres bases de dades es troben igualment protegits per sistemes de seguretat que impedeixen l’accés de tercers no autoritzats a aquests. Promoinversora del Vallès, S.L. realitza els seus millors esforços per a disposar dels sistemes més actualitzats per a l’eficàcia d’aquests sistemes de seguretat.\nTots els elements que formen el lloc web, així com la seva estructura, disseny i codi font d’aquesta, són titularitat de Promoinversora del Vallès, S.L. i estan protegits per la normativa de propietat intel·lectual i industrial.\nPromoinversora del Vallès, S.L. no assumirà cap responsabilitat derivada de l’ús per tercers del contingut del lloc web i podrà exercitar totes les accions civils o penals que li corresponguin en cas d’infracció d’aquests drets per part de l’usuari.\nAquesta Web inclou enllaços que permeten a l’Usuari accedir a altres pàgines d’Internet externes al/els lloc/s de Promoinversora del Vallès, S.L. En cas que l’USUARI usi aquests enllaços, Promoinversora del Vallès, S.L. l’informa que no exerceix cap mena de control sobre aquests llocs, els seus continguts i la possibilitat que recopilin informació de les seves activitats en Internet, incloses les realitzades en el nostre propi lloc.\nEn cap cas Promoinversora del Vallès, S.L. assumirà cap responsabilitat pels continguts d’algun enllaç pertanyent a un lloc web aliè, ni garantirà la disponibilitat tècnica, qualitat, fiabilitat, exactitud, amplitud, veracitat, validesa i legalitat de qualsevol material o informació continguda en cap d’aquests hipervíncles o altres llocs d’Internet.\nTota activitat efectuada en els llocs que no són titularitat de Promoinversora del Vallès, S.L. està regulada per les seves pròpies normes i condicions, per la qual cosa recomanem que, abans del seu ús, els usuaris s’informin sobre això en els apartats d’avís legal, o similars, en els llocs fora del control directe de Promoinversora del Vallès, S.L.


Crònica: Testing iCuida amb l’Ajuntament de Barcelona – Iniciativa Barcelona Open Data\nHomeBones pràctiques Open DataCrònica: Testing iCuida amb l’Ajuntament de Barcelona\nCrònica: Testing iCuida amb l’Ajuntament de Barcelona\nnovembre 13, 2020 comunicacio Bones pràctiques Open Data, Uncategorized Comentaris tancats a Crònica: Testing iCuida amb l’Ajuntament de Barcelona\nDilluns 9 de novembre hem realitzat una sessió online per a poder provar la usabilitat de l’aplicació web iCuida ja que encara està en la fase desenvolupament. iCuida és una aplicació web que té l’objectiu de compartir informació de manera col·laborativa per i per a les treballadores de la llar i els ciutadans de Barcelona. El projecte neix de la 2a hackató DadesxDones 2019 un projecte d’Iniciativa Barcelona Dades obertes en col·laboració amb l’Ajuntament de Barcelona, que va donar origen al producte mínim viable icuida.net i que avui es diu iCuida.barcelona. Aquest aplicatiu ofereix tres solucions per a aquest col·lectiu:\nFaqs oficials: Consisteix en la sistematització i categorització de la informació i els recursos de la ciutat de Barcelona amb el seu Ajuntament en preguntes, respostes (breus i fàcils que siguin comprensibles)\nComunitats: Serà un espai per a realitzar preguntes, respondre-les i comentar. Per a poder co-crear nova informació sobre el sector.\nPerfil oficial “Barcelona Cuida”: Respondrà a les preguntes de les usuàries i usuaris. Aquestes respostes procedeixen de persones expertes amb coneixement contrastat i actualitzat.\nInicia la sessió Marisela Vasquez gestora del projecte fent una explicació de les principals funcionalitats de l’aplicació web iCuida, que passos s’han de seguir i el temps que es disposarà per a cada prova.\nVam poder comptar amb participants tècnics experts de l’Ajuntament de Barcelona en el sector de les cures i treball de la llar (Nieves Avila del Espai d’Informació i Orientació Barcelona Cuida, Laia Colom Mallat, Coordinadora Equip Tècnic Barcelona Cuida – Espai d’informació i orientació, Belén García i Pedro Moreno tècnics de Anem per feina Coordinadora per a la inserció sociolaboral).\nContinuem la sessió amb els tècnics de l’ajuntament que van realitzar unes proves d’usabilitat seguint els següents passos:\nAlta en la web app\nRespondre una pregunta\nEditar el seu perfil\nDonar like a respostes\nAmb la finalitat de posar a prova la usabilitat de l’aplicació web iCuida.\nUna altra part important va ser que en finalitzar la prova els participants van respondre les preguntes que es detallen:\nHa estat fàcil l’alta?\nQuè t’ha agradat més?\nQuè t’ha agradat menys?\nAlguna cosa que vulguis destacar\nAquestes preguntes ens fan conèixer l’experiència que tindrien els usuaris que utilitzin l’aplicació iCuida.\nFins avui més de 50 persones han col·laborat amb l’equip de desenvolupament de l’aplicació web treballadores de la llar i ocupadores que han pogut provar l’aplicació per a poder donar-nos el feedback que ens ha ajudat per a poder validar les seves funcionalitats i usabilitat, així com a millorar l’aplicació abans del seu llançament que està previst per al 2021.\nEn el qual van ser presents MariselaVásquez guanyadora de la 2da Hackató DadesxDones i Gestora del projecte iCuida. Nieves Nieves Avila de l’Espai d’Informació i Orientació Barcelona Cuida. Laia Colom Mallat Coordinadora Equip Tècnic Barcelona Cuida – Espai d’informació i orientació. Belén García i Pedro Moreno tècnics d’Anem per feina.


Patxi López també va dir que no - Notícies Política - Notícies Política - e-notícies\nPolítica · 18 de Novembre de 2009. 08:50h.\nEl PSC menysprea l'oferta de Rajoy d'un pacte amb els socialistes a Catalunya\nEl PSC no està disposat a pactar amb el PP a Catalunya, oblidant que, en el seu dia, també el líder dels socialistes bascos, Patxi López, va rebutjar un eventual pacte amb el PP. Ara, els vots del PP l'han convertit en lehendkari.\nEl president del PP, Mariano Rajoy, va llançar des de les pàgines de La Vanguardia una oferta de pacte al PSC a Catalunya, oferta que, de manera menys explícita, també va fer durant la convenció estatal que el seu partit va celebrar aquest cap de setmana a Barcelona.\nJosé Zaragoza, el secretari d'organització dels socialistes catalans, va rebutjar aquesta oferta amb un cert menyspreu. Preguntat sobre l'absència de Francisco Camps de l'acte de cloenda de la convenció de Barcelona, quan Rajoy va mostrar la seva predisposició a qualsevol pacte a Catalunya, va dir: "Camps va endevinar que Rajoy no diria res interessant". Segons Zaragoza, Rajoy no va oferir propostes concretes i definides\nI el mateix dia que començava a Barcelona la convenció del partit de Rajoy, el portaveu adjunt del grup socialista al Congrés, Daniel Fernández, va recomanar al PP que "surtin més enllà del Palau de Congressos i que connectin amb la gent, per veure que no hi ha cap conflicte lingüístic a Catalunya, i potser si confirmen això deixaran d'utilitzar el català per sumar rèdits a la resta d'Espanya". També va demanar a Mariano Rajoy que retiri el recurs interposat davant el Tribunal Constitucional en contra de l'Estatut de Catalunya.\nDurant la campanya de les eleccions basques Patxi López va fer dures crítiques contra el PP basc, que dirigeix Antonio Basagoiti. En un acte electoral, López va manifestar: "He dit una i mil vegades que no buscarem acords amb un PP, que l'únic que sap fer a Euskadi és antinacionalisme i antisocialisme". Va afegir que "el govern que posarem en marxa a Euskadi no serà contra ningú, serà en defensa de tots". Després, va arribar a un pacte amb el PP, que li ha permès, entre d'altres coses, haver estat escollit lehendakari.\nImatge d'arxiu de José Montilla amb Paxi López\nLes declaracions de Patxi López contra el PP\nSectors de Reagrupament s'oposen a Laporta


Simfonia Metàl·lica - Igualada Rock City 2019\nMuseu de la Pell, Igualada\nCap a finals d'agost tot sembla acabar-se, les vacances, la calor, els festivals... tot i que en aquest darrer sentit queda una darrera bala al carregador i és que cada any al voltant dels vint-i-pocs d'aquest vuitè mes del calendari tenim algunes cites a les que assistir prou interessants de caràcter gratuït. Per si fos poc totes coincidint en el mateix cap de setmana, en aquest cas del 23 al 25. Es tracta del conegut i reconegut Ripollet Rock i l'Igualda Rock City.\nEns centrarem en la cita de la capital de l'Anoia ja que durant la setmana prèvia vam tenir oportunitat de parlar amb el seu màxim responsable Rikki Rokket per comentar sobre la seva història i particularitats, a més de la present edició, en una conversa que encara teniu disponible en àudio a través d'aquest enllaç. No quedava més que assistir per veure com es desenvolupava una cita com aquesta en el marc d'una Festa Major com la de la capital de l'Anoia... ja estaria bé que molts ajuntaments dotessin de pressupost cites amb el rock com a protagonista com és el cas.\nAixí doncs que cap a la conca d'Òdena que ens vam acostar i, certament, tot just localitzat l'escenari del IRC i veient que encara quedava una estoneta per l'inici un, que no coneix en excés la ciutat i menys la seva Festa Major, decideix donar-se una passejada per comprovar que el centre antic estava ben farcit de gent. El personal majoritàriament es trobava al carrer, en una nit prou càlida, sopant o prenent alguna cosa ja sigui a la plaça de la Creu com una mica més enllà al Carrer Nou on les taules dels locals de restauració envaïen literalment el carrer. Fins i tot la mateixa plaça de l'Ajuntament on, ben plena, es celebrava un dels típics balls de Festa Major amb l'orquestra de torn. Un cop ben passejat toca de tornada cap al Museu de la Pell o tot just davant es trobava ubicat l'escenari del IRC.\nL'inici de les actuacions estava anunciat a les 23.00 i tot i començar uns onze minuts per sobre de l'hora prevista tota la nit va gaudir d'una puntualitat quasi extrema amb l'excepció dels madrilenys i caps de cartell Hamlet que van tardar més de vint minuts sobre l'hora prevista que haurien d'haver sortit a escena. L'escenari era modest però suficient, sense grans artificis ni espectaculars il·luminacions, equip sonor dimensionat també en conseqüència tot i que potser una mica just de volum segons el lloc en et trobessis. Suposo que entra dins la lògica al estar enmig d'un entorn urbà i no tothom ha de voler estar de gresca per força.\nEls primers a sortir a escena van ser els barcelonins The Capaces. He de reconèixer que no domino en excés la trajectòria de la banda i tret d'una actuació al Kalikenyo Rock 2018 no els tenia gens vistos tot i que m'havien parlat meravelles del seu directe. Poc personal encara va veure sortir el grup però la banda de "Martillo" Fontana em va sorprendre des del primer moment per contundència i actitud. Musicalment barregen Punk, Hardcore i Rock’n’Roll a parts iguals. La seva darrera referència discogràfica és Zootrope d'aquest mateix 2019 tot i que tenen sis treballs més editats i centenars de concerts des dels seus inicis el 1999 destacant fins a set gires europees i una pels Estats Units el 2011. Així doncs saben el que es fan i si algú sap captar l'atenció és "Martillo", tot un espectacle, no ja per la interpretació histriònica plena de moviments volgudament compulsius, provocacions i quasi dramatisme si no per la mateixa actitud i els discursos entre temes. Absent però alhora controlant els moviments dels presents, com passant de tot i clarivident alhora amb proclames de tot tipus... donava la impressió que era en un escenari de casualitat i deixava anar tot allò que li passava pel cap ja sigui proclames, consells, improperis... tot. Llàstima que el personal o no coneixia el grup o estava encara molt fred per entrar en el joc perquè la canya, l'actitud i el show van estar a l'alçada que es formés un bon sidral tot i que amb uns quaranta minuts de set també era difícil. No us els perdeu en directe.\nEls segons a sortir a escena van ser, com ells mateixos es van encarregar de recordar, els de l'Alt Maresme Imperial Jade. El contrast va ser gran ja que passàvem del Punk-Hardcore-Rock’n’Roll de la banda inicial al rock clàssic dels 70 ara. A Simfonia Metàl·lica no ens són pas una banda desconeguda, els hem vist en directe unes quantes vegades com el 2017, o aquest mateix 2019 a més de mantenir algunes entrevistes també el passat 2017 o aquest mateix any en motiu de la seva participació al Rock Fest Barcelona. Res no ha canviat de les anteriors vegades que els hem pogut veure, molt bones interpretacions en directe dels seus temes d'estudi demostrant que dominen els seus instruments a la perfecció amb un frontman en la figura de Arnau Ventura efectiu però que sempre li trobo a faltar un punt més de passió en directe, dit això buscant alguna cosa a ressenyar per millorar perquè poques se li poden trobar a un grup com aquest. Escoltar peces com High on You, Heatwave, The Call o Fire Burning Sound és tot un plaer i tal com va expressar el mateix Arnau cal seguir estimant aquesta cosa que és la música que tant ens dona a les ànimes que la vulguin acollir. Un plaer breu ja que seguint la tònica de la nit de moment els grups no tocaven ni una hora ja que es semblava voler seguir l'horari estrictament.\nEls tercers en saltar a escena eren els barcelonins Blowfuse que aquí sí he de confessar la meva total ignorància pel que fa al grup i tant sols esperava veure què oferien. Vist el directe, i si es té la curiositat de buscar una mica d'informació, cal tenir en compte la banda si t'agrada el punk rock festiu tipus The Toy Dolls o Offspring ja que a més d'un grapat de discos han girat sense parar tocant amb bandes com els mateixos i citats The Toy Dolls, Bad Religion o Sick of It All... poca broma. Des del primer moment van menjar-se l'escenari saltant, animant, movent-se compulsivament i provocant que el personal formés circles of death intensos, més encara quan el vocalista Oscar Puig després de començar el concert amb guitarra al coll se'n va desfer i es va passar la meitat del show només ocupant-se de les veus i de que no defallís la cosa ni un segon. És més, ja va avisar que no es tiraria ell des de l'escenari al públic en aquella ocasió (dedueixo que ho deu fer habitualment) i no van faltar voluntaris per fer un salt que pot ser un divertimento perillós per la distància i els obstacles que et pots trobar. Mirant a l'escenari un grup de punk-rock divertit, mirant al públic semblava un grup de thrascore... La seva legió de seguidors ben presents amb samarretes i demès s'ho va passar en gran i la veritat que costava no estar atent a tant moviment.\nHamlet es van retardar respecte l'horari previst de les dues de la matinada. Escenari totalment net, havia desaparegut la tarima de bateria que havien utilitzat totes les bandes i només quedava la de Paco Sánchez. Ni rastre tampoc de cap amplificador cosa que podia cridar l'atenció als més observadors... una banda com Hamlet i l'estil que practiquen sense ni un sol amplificador de guitarra a l'escenari? Té explicació. Ja fa un temps que el grup ha començat a utilitzar en directe els capçals de guitarra habituals en molts estudis de gravació que emulen la distorsió desitjada i envien la senyal per línia. Poc a poc podria ser que als escenaris o desapareguin els típics amplis microfonats o simplement siguin un atrezzo. El cert és que no sé si per aquest motiu però les guitarres no van sonar en tota l'actuació amb el pes i la contundència que seria desitjable. Van començar fluixes i tot i que es va arreglar una mica no deixava de sorprendre que el so anés una mica passat de greus i alhora les guitarres no fossin el presents que caldria. No li donaria pas la culpa al tema dels amplis ja que els vam poder veure anteriorment utilitzant el mateix i va sonar correctament... Fins i tot Luis Tarraga va estar amb algun membre de la crew mirant i tocant en diferents moments el seu equip.\nVan sortir una mica freds, Molly amb una mena de mono de treball que curiosament no es va treure, pensant en com acaba sempre, i amb aquesta actitud entre xulesca i desafiant pròpia del frontman a escena. També és cert que mai m'he acabat de creure el paper que vol representar-hi, ni l'aparent sinceritat en els discursos ni com maneja el públic. Però això ja és dèria personal. Luis Tarraga efectiu com sempre, així com Álvaro Tenorio que porta bona part del pes en directe. Ken HC discret i Paco Sánchez com en segon pla però complint. Berlín va ser un referent per plantejar un set-list irregular on el personal va despertar de veritat amb Tu Medicina, Irracional i Jodido Facha en la part final quan ja tothom esperava la finalització amb tota la carn a la graella amb les peces més reconegudes ens tornen al darrer treball que, ei, és un molt bon disc, però ni per l'elecció del tema i amb el fet d'haver tocat els grans clàssics va deixar el millor regust que es podia esperar. No sé perquè però en les darreres ocasions que veig Hamlet sempre m'agrada però penso que podria haver estat molt millor, i és que crec que poden donar una mica més.\nNomés queda esperar que l'Igualada Rock City 2020 segueixi mantenint el nivell... i que nosaltres ho puguem veure.


Coses de Can Loi i altres herbes: Quin cap de setmana més....\nQuin cap de setmana més....\n...com els altres. L'única diferència d'avui amb els altres diumenges de la meva vida és que per primera vegada han vengut a dinar a ca meva mon pare i ma mare. Ha estat dit i fet.\nEl menú molt senzill però ha quedat molt bé.\nEls entrants han estat les típiques patatilles de diumenge amb albergínies arrebossades farcides de crema d'espinacs amb pinyons. És una recepta que encara he de polir una mica més.\nEl plat, únic, ha estat una paella de pollastre i verdura. A la fi he tengut l'arròs al meu gust. Me pensava que en quedaria un plat per fer la foto però la mos hem fotuda tota. L'arròs, un bombeta de s'albufera. Molt gustós, el gra petit però solt i sense el punyetero midó que no m'agrada gens. L'únic problema és que aquesta arròs va a més de 4 euros el quilo, i no estic per aquests luxes.\nLes postres senzilles, pinya tropical, torró, plàtans i cacauets torrats. Cafè, herbes i mistela. Vi, aigua i cava.\nDesprés ma mare i la seva afició a la neteja m'ha obligat a fer la cuina a fons i la bugaderia. Si voleu una dona de la neteja eficient... ma mare és la vostra dona.\nDesprés he pastat el pa de la setmana. Me fa ràbia que el pa sigui tan car. Ara me'l faig jo i cada setmana canviï la farina. Avui he fet els panets d'espelta, avena i blat integral. Han sortit uns panets molt monos.\nAhir també vaig fer la prova de la meva aportació al HEMC d'aquest més que va de llegum. Per una banda vaig fer un plat de pèsols i per un altra un de ciurons mallorquins que són més petitons i molt mes saborosos. D'aquí a un parell de dies penjaré les fotos.\nDe moment vos penjaré una foto del meu sopar d'ahir després d'hores de xerrameca amb en Rafel. Vaig fer una cocona de ceba i formatge parmesà. Va quedar d'escàndol.\n2 mides d'aigua\nSe fa la pasta com sempre, primer els líquids i després la farina que prengui. La pasta no s'ha d'aferrar a les voreres del ribell.\nLa ceba se talla en juliana i se trempa amb oli, sal, i els pebres.\nS'estira la pasta amb un aprimador fins que quedi d'uns 3 mm de gruixa, s'hi posa la ceba a damunt i s'enforna.\nQuan és cuita, es serveix calenta amb escates de parmesà per damunt.


Per transparència, fem públics els nostres comptes – Coalició Compromís\nPer transparència, fem públics els nostres comptes\nPublicat el 8 de Febrer de 2013 en Llibertat i Igualtat\nArran d’una informació apareguda al diari Las Provincias d’avui, vos adjuntem els documents del Ministeri d’Interior on ens reconeixen les subvencions a rebre pels resultats de les Eleccions Generals de 2011 i els respectius informes de fiscalització del Tribunal de Comptes que conclouen que no s’ha de reduir cap import de la quantitat obtinguda. La notificació formal no s’ha rebut a hores d’ara i tenim la proposta de l’ens fiscalitzador que indica la regularitat dels comptes en aspectes formals i legals. En base a esta fiscalització hem cobrat el 90% de la subvenció total.\nSobre el pagament de la campanya fora del tancament del compte electoral amb comptes ordinaris és essencialment per l’absència de finançament bancari (que sembla la fórmula que es recomana i a la qual tenen accés els grans partits estatals) i la facilitat oferida pels nostres proveïdors per a cobrar una vegada que es liquidaren les subvencions, a 180 dies. Al respecte, la llei indica que es presentarà la comptabilitat electoral entre els 100 i 125 dies des de la celebració de les eleccions i que als 30 dies es cobrarà el 90%. No és per tant, motiu de cap sanció el pagament diferit de les obligacions ja que es consolida en la comptabilitat el deute i el TCU continua fiscalitzant la bona praxi. De fet, els balanços consolidats -que inclouen els deutes electors amb la xifra exacta declarada- es presenten i fiscalitzen dins del termini (30 de juny de l’any següent) i no han rebut cap incidència. Com a les eleccions municipals, la subvenció no ha estat pagada dins del termini per part de l’Estat.\nLa subvenció corresponent a estes Eleccions Generals de 2011 ja s’ha cobrat a hores d’ara al 90% per un import de aproximat als 83.000, restant únicament un import de 8.500 euros que a més, estan avalats per la nostra formació per si s’avançava abans de la fiscalització definitiva, fet que no s’ha produït. De manera, que una vegada comprovada amb més profunditat tota la documentació, factura per factura, ens lliuraran la quantitat pendent. Encara no s’han cobrat a hores d’ara el 10% de les eleccions municipals i cap import corresponent a les eleccions autonòmiques. En total, un saldo pendent de cobrar de més de 250.000 euros .\nPer segona vegada, el mateix diari ha intentat jugar amb l’expressió “irregularitat” per a identificar-lo amb una situació fora de la norma, la qual cosa no és producte de la casualitat i respon a criteris de parcialitat intencionats. Al mes d’octubre, explicada la qüestió al cap de redacció, es va comprometre a explicar el nostre punt de vista, fins i tot donant la raó sobre la desafortunada expressió emprada, però no es va produir cap comentari. La reincidència, amb la mateixa interpretació, explica que no es tractava d’informar al seus lectors.\nCom vàrem explicar i hem explicat al màxim òrgan fiscalitzador, el pagament diferit de la campanya als proveïdors -essencialment l’empresa encarregada de l’enviament postal- forma part dels contractes que presentem amb les justificacions. El TCU admet el finançament bancari com a única forma de pagament i fomenta amb estes observacions eixa pràctica, vol un ingrés al compte i que quede tot pagat als 125 dies de les eleccions. Sembla que fer un crèdit bancari dóna més garantia del pagament futur amb càrrec als comptes dels partits i no per tercers. Però els fets demostren que els grans partits han tingut el condonament del pagament de crèdits -alguns vinculats a les eleccions- per part d’entitats bancàries. Informació que el TCU diu que no sap per secret bancari i que fins on es coneix ha arribat fins els 60 milions d’euros segons documents de treball del propi Congrés dels Diputats. El Banc d’Espanya amaga eixa informació. I el TCU, amb els membres triats a proposta de PP i PSOE, no ha denunciat en cap cas davant dels tribunals.\nFins i tot, hui el PP publica uns comptes que no han estat encara auditats i que, per tant, poden contenir incorreccions.\nLa “irregularitat” és que hem de pagar els deutes amb els nostres recursos, els ordinaris -de les quotes dels afiliats i afiliades- i no demanar un crèdit per pagar-ho des d’un compte. Una recomanació que no està recollida com a sancionable.\nAcí podeu accedir a tota la documentació.


Dicadia Moisturising Face Serum. Hidratació concentrada - Laboratoris Dicadia S.L\nDicadia Moisturising Face Serum, amb extracte d’Advocat, Cogombre i Oli essencial de Gerani.\nSèrum facial formulat per a la hidratació i nutrició immediata de tot tipus de pell, restablint el seu equilibri natural.\nLa deshidratació de la pell majoritàriament és degut a agents externs (aire, tractaments dermatològics agressius, productes cosmètics inadequats…) o agents interns (estrès, falta de somni, tabac, capa hidrolipídica deficient, etc….)\nDicadia Moisturising Face Serum és un concentrat d’ingredients actius per a la hidratació ràpida i eficaç de tots els tipus de pell, fins i tot la mes grassa, ja que no conté olis grassos.\nEls seus ingredients antioxidants ajuden a prevenir l’envelliment prematur de la pell. S’absorbeix ràpidament, i no conté ingredients oclusius.\nAplicar una petita quantitat sobre la pell neta i seca en cara i coll abans o després de la crema facial habitual i massejar suaument per a assegurar l’absorció total. Presti especial atenció a les línies facials, (front, llavi i contorn d’ulls).\nAplicar segons el tipus de pell d’1 a 3 vegades al dia.\nPresentació: Caixes de 20 sobres de 1,5 ml.\nCrema contorn d’Ulls. Descongestiva i antiarrugues\nDicadia Gel Exfoliant Facial Sensible, Regulador i Revitalitzant.


Colau, Podemos i la zona de confort\nColau, Podem i la zona de confort\nBarcelona. Dilluns, 5 de juny de 2017\nA mesura que s'apropa l'anunci de la data i la pregunta del referèndum d'autodeterminació, que serà en les 48 hores vinents, les pressions sobre els comuns i Podem s'han accentuat. L'independentisme els vol al costat en la convocatòria del referèndum i que s'alineïn on són, segons les enquestes, la majoria dels seus votants. L'espai unionista els vol amb ells i, de fet, sempre que poden sumen els seus vots i els seus escons al costat de PP, Cs i PSC. I ells? Doncs movent-se en el difícil equilibri que tan bé defineix aquella cançó de l'estiu dels anys 60 que portava per títol "La yenka" -"izquierda izquierda, derecha derecha, adelante detrás, un dos tres". O sigui, mirar de guanyar temps criticant els uns i els altres. Però el temps s'acaba, encara que ells no vulguin que el rellotge es mogui.\nLa reunió del Pacte Nacional pel Referèndum d'aquest dimarts ja ha estat, a tots els efectes, una concessió als comuns, ja que van ser ells els que la van sol·licitar, encara que se sap de sobres que el Pacte havia acabat la feina amb el lliurament de les firmes que va recollir -més de mig milió- i l'acte de Puigdemont i Junqueras a Madrid. Com que la política de partit també és un art de sumes i restes, no és estrany que moltes vegades formacions com els comuns tractin de resistir com sigui en aquesta còmoda zona de confort en què s'han instal·lat. El que passa és que un error tàctic els pot donar la glòria o costar car, sobretot amb la mirada posada en pròximes eleccions.\nÉs aquí on Esquerra ha pitjat l'accelerador a fons les últimes setmanes. Alguns dirigents com Joan Tardà o Gabriel Rufián, en públic; d'altres, en privat. El missatge públic és senzill: en unes properes eleccions a Catalunya -que seran més tard que aviat, encara que hi ha una multitud fora de l'independentisme que té pressa-, serà impossible un acord entre ERC i els comuns si no hi ha hagut un suport explícit al referèndum. A Barcelona, el missatge republicà encara és més dur. Una negativa de l'alcaldessa Ada Colau al referèndum, que impliqués la falta d'una posició activa en temes tan elementals com la cessió de les escoles municipals o d'altres centres que són clau en una jornada electoral, només podria desembocar a les municipals de 2019 en un Junts pel Sí a Barcelona. Si fos així, les possibilitats de Colau de perdre l'alcaldia serien altíssimes. I és que, de vegades, tot no es pot voler.\nAls Comuns cal deixar-los ja córrer; ells volen nadar i guarda la roba. I la Colau no dirà res en un sentit o en un altre que li pugui fer perdre un sol vot. Ella el que vol és la indefinició i mantenir el poder. Però un partit incapaç de posicionar-se clarament en un aspecte tant fonamental pel futur del país, és un partit buit, del que no es pot esperar res i que mai aportarà solucions. És doncs el partit dels continuistes, de la gent que vol que el règim actual perduri en el temps.\nTripartito III i el nou montilla es diu Junqueras\nERComuns, i aixó ho sap tothom Tardà era i es PSUC\nEls Comuns que facin el que considerin, els altres de més enllà i els del Govern, que tots els seus votants farem el que convidrem, REFERÈNDUM i res mes, la ciutadania si ho creu es portarà per davant tot els que fan tacticisme. Ara no es l'hora de les autonòmiques, ara és l'hora de decidir per nosaltres i els nostres fills. Deixem per un moment als Comuns i al sunsu en corda, que ja tindran el seu moment.\nJo crec que ja n'hi ha prou,no cal perdre més energies amb els comuns,són als seus votants a qui pertoca entendre'ls.S'ha fet el que s'ha pogut amb ells,deixem-los estar.\nImpossible un pacte ERC i Comuns ?Si als primers el hi va la Presidencia haviat eliminaran condicions\nQuina deliciosa metàfora! Catalunya En Comú! = CECs, CECS. Justícia poètica.\nEls comuns o CEC (Catalunya en Comú) no té més opció que definir-se. Perquè no pot convertir-se en un nou PSC com sembla que els agradaria ja que el PSC ja existeix i ocupa el seu propi espai. El seu propi electorat (CEC) no creix perquè les persones tenen ideals i els agrada saber a què dona suport el seu partit. No es pot estar en contra i a favor a la vegada. Hi ha por en el nou partit dels CEC perquè Pedro Sánchez es una pedra a la sabata per a Iglesias ja que frena el creixement\nEl dubte és si la Colau, alma mater i màxim càrrec dels comuns, podria donar suport a un referèndum unilateral i mantenir l'aliança amb el PSC a Barcelona.\nRamon. l'excelencia del "REGIMEN"\nPeriodistes, podeu investigar qui de l'Ajuntament de Barcelona ha pres la decisió de vendre el Palau Moxó? Quina vergonya d'ajuntament dels Comuns! Es venen el patrimoni de la ciutat com si no passés res! Què poc s'estimen aquesta gran ciutat!\nSra. Mar, ja li dic jo qui ha venut el palauet. Els propietaris. No era un edifici públic. I ja que mostra interés pel patrimoni públic li recomano que esbrini qui ha venut a preu delictiu tots els edificis públics de la Generalitat. Quina vergonya! Que poc s'estimen Catalunya!


La FSS-CCOO presenta al·legacions a la modificació de l’Estatut Marc perquè no frena la temporalitat en Sanitat LA FEDERACIÓ DE SANITAT I SECTORS SOCIOSANITARIS DE CCOO (FSS-CCOO) PRESENTA AL·LEGACIONS A LA MODIFICACIÓ DE L’ESTATUT MARC QUE EL MINISTERI DE SANITAT PRETÉN FER , JA QUE ...\n23 de maig 2022, 8:40\nper Seccions Sindicals ICS CCOO\nCanvis en la baremació de borsa de treball ICS\nPublicat a les 20 de maig 2022, 7:09 per Seccions Sindicals ICS CCOO\nS''estan mostrant les entrades 1 - 2 de 57. Mostra'n més »\nOFERTA màster i expert universitari per a L'AFILIACIÓ CCOO amb titulació universitària Seguint amb el nostre afany de fer més completa la nostra oferta formativa, hem arribat a un acord amb BAC Formació per tal de poder-vos oferir Màsters y Experts ...\nPublicat a les 12 de maig 2022, 2:41 per Seccions Sindicals ICS CCOO\nOferta formativa Fundació Paco Puerto. Febrer i març. La Fundació Paco Puerto, centre de formació de Comissions Obreres, us ofereix la seva oferta formativa de formació subvencionada durant els mesos de febrer i març. Formació subvencionada presencial a ...\nPublicat a les 21 de febr. 2022, 3:23 per Seccions Sindicals ICS CCOO\nPublicat a les 7 de febr. 2022, 3:40 per Seccions Sindicals ICS CCOO\nS''estan mostrant les entrades 1 - 3 de 83. Mostra'n més »\n7 abril Dia Mundial de la Salut. Concentració unitària AMB MOTIU DEL DIA MUNDIAL DE LA SALUTCCOO ens concentrem el proper dia 7 d’Abril a les 11h a la Plaça Sant Jaume de Barcelona, tot reivindicant millores ...\nPublicat a les 6 d’abr. 2022, 7:04 per Seccions Sindicals ICS CCOO\nCCOO celebra que les treballadores de la neteja dels centres sanitaris també cobrin la paga COVID-19 El sindicat manté la reivindicació des del 2020 i ara pot ser una realitat perquè presumiblement està inclosa en la Llei d’acompanyament dels pressupostos.CCOO de Catalunya celebra la ...\nPublicat a les 21 de des. 2021, 3:06 per Seccions Sindicals ICS CCOO\nS''estan mostrant les entrades 1 - 2 de 59. Mostra'n més »\nVisibilitat lèsbica per trencar el silenci 26 d’abril, Dia de la visibilitat lèsbicaEl 26 d’abril CCOO de Catalunya tornem a commemorar el Dia Internacional de la Visibilitat Lèsbica, una data important per al ...\nPublicat a les 26 d’abr. 2022, 2:14 per Seccions Sindicals ICS CCOO\nS''estan mostrant les entrades 1 - 2 de 101. Mostra'n més »\nS''estan mostrant les entrades 1 - 2 de 172. Mostra'n més »\nProtecció de la veu en temps de COVID-19 Professorat, cantants, locutors i locutores, professionals teleoperadors, treballadors i treballadores del comerç i les vendes o qualsevol altra persona que tingui la veu com a eina de treball i mitjà ...\nPublicat a les 10 de nov. 2021, 2:19 per Seccions Sindicals ICS CCOO


Torna el campionat Ciutat d'Alcoi de la World Kyokushin Budokai| ARA Multimèdia\nTorna el campionat Ciutat d'Alcoi de la World Kyokushin Budokai\nZeus Domenech, Miguel Juan i Jorge Iborra / AM\nEscrit per Jordi Domenech 4 juliol 2019\nAquest campionat tindrà lloc el dissabte 6 de juliol, de 11:00 a 14:00, i de 16:00 a 20:00, al Poliesportiu Francisco Laporta. I per tindre l'accés d'entrada, s'ha de donar a canvi 1 kg de menjar no perible.\nAlcoi acollira aquest dissabte dia 6 de juliol el campionat Ciutat d'Alcoi de la World Kyokushin Budokai, uns dels campionats amb més nivell dins del món del karate, i aquesta ja és la quarta vegada que tornen a la ciutat d'Alcoi.\nL'horari es dividira en dos parts, per una la del matí, que comptarà a kata, que es tracta de l'execució d'una sèrie de moviments, bloquejos i colps que solen realitzar els esportistes i practicants de karate. Ací participaran des de les categories de 5 anys fins als sèniors. Mentre que per l'altra part, a la vesprada, tindrà lloc el kumite, que en aquest cas es tracta d'un combat, és a dir, posar en practica els moviments i tècniques apresses contra un oponent, això tant per a les categories dels més petits, que tenen 5 anys, fins a les sèniors. Les hores d'assistència són de 11:00 a 14:00, i a la vesprada de 14:00 a 20:00.\nA més a més, cal destacar que el campionat comptara amb una gran participació, i tenen previst acollir entre 1000 i 1200 persones, no solament de competidors, sinó de tècnics, especialistes, entrenadors i més. Inclús tenen previst rebre a campions nacionals i internacionals d'altres països. I pel que fa a l'estructura, es compondrà per 3 tatamis, amb infraestructures que segons Jorge Iborra, de Dojo Budo Alcoi destaca que "a escala estructural es pot comparar amb els nivells més professionals".\nRespecte a l'entrada, serà intercanviada per 1 kg de menjar, que després es repartira per distintes ONG determinades, acció la qual ja van realitzar l'any passat i van aconseguir la sorprenent xifra de 1200 kg aproximadament, i que es va donar al banc d'aliments.\nZeus, president del Dojo Budo Alcoi, és qui s'ha encarregat de portar la direcció de l'acte, afirmant que "aquest esdeveniment és especial", ja que pareix ser que al matí es realitzara una commemoració en nom d'Enrique Monllor, un jove desaparegut a inicis d'any i membre de Budo Alcoi.\nTot açò no seria possible sense l'organització i treball del Dojo Budo Alcoi i tots els seus components, i sense la col·laboració del Centre d'Esports Alcoi i 30-Charly Alpha, a més d'altres dojos i grups de karate.\nRecordem, aquest dissabte 6 de juliol, de 11:00 a 14:00, i de 16:00 a 20:00, al Poliesportiu Francisco Laporta. I per tindre l'accés d'entrada, s'ha de donar a canvi 1?kg de menjar no perible.